Държавен вестник, бр. 109, 2025 г., стр. 78

СТР.  78	
Д Ъ Р Ж А В Е Н  В Е С Т Н И К 	
БРОЙ  109
(7) Съвкупната номинална стойност на 
една поръчка трябва да е най-малко 1 евро 
и да е кратна на 0.01 евро.
(8) Получените поръчки по ал. 1 се съхра­
няват по начин, който осигурява запазването 
на тайната на направените предложения 
до провеждането на аукциона за обратно 
изкупуване.
Чл. 45. (1) В деня на аукциона комисията 
по чл. 7, ал. 3 извършва проверка и не допус­
ка до участие в аукциона поръчки, които не 
отговарят на изискванията по тази наредба.
(2) Комисията подрежда поръчките на до­
пуснатите за участие в аукциона за обратно 
изкупуване първични дилъри във възходящ 
ред според предложената от участниците цена 
или в низходящ ред според предложената 
годишна лихва или доходност.
(3) При поръчки с една и съща цена, която 
е приета за максимална, или годишна лихва 
или доходност, приета за минимална от Ми­
нистерството на финансите, разпределението 
се извършва пропорционално на оставащото 
за разпределение количество до достигане на 
предложеното от Министерството на финан­
сите съгласно чл. 43 и по реда, предвиден в 
чл. 13, ал. 2 и 4. Класираните поръчки се 
одобряват от министъра на финансите или 
определено от него лице и се изпращат в БНБ.
(4) При поръчки за обратно изкупуване 
на ДЦК чрез замяната им с ДЦК от нова 
емисия класирането се извършва, при усло­
вие че заявените поръчки за придобиване на 
ДЦК от новата емисия са одобрени.
(5) Министърът на финансите може да не 
допусне до класиране в аукциона за обратно 
изкупуване определен участник със състеза­
телни поръчки или определени състезателни 
поръчки, както и да отхвърля всички, респ. 
да одобрява определени поръчки. Класира­
ните поръчки се одобряват от министъра на 
финансите или от определено от него лице 
и се изпращат в БНБ.
(6) Въз основа на класирането на поръчките 
и на полученото одобрение по ал. 5 комиси­
ята съставя протокол за проведения аукцион, 
който се подписва от нейните членове.
(7) Комисията уведомява всички участници 
в аукциона за резултатите от него в сроковете, 
определени съвместно от Министерството на 
финансите и БНБ.
(8) Участниците в аукциона за обратно 
изкупуване чрез замяна, чиито поръчки са 
одобрени, получават ДЦК от новата емисия 
съгласно обявените условия.
Чл. 46. (1) В деня на обратното изкупуване 
БНБ в съответствие с графика на системния 
ден служебно извършва платежните операции 
между Министерството на финансите и участ­
ниците в аукциона за обратно изкупуване, 
чиито поръчки са одобрени.
(2) При обратно изкупуване чрез замяна 
БНБ извършва операциите по ал. 1, като за­
верява/задължава съответните ТАРГЕТ2-Цен­
ни книжа специалните парични сметки в
ТАРГЕТ на участниците в аукциона за обрат­
но изкупуване и Министерството на финан­
сите със сумата, представляваща разликата 
между общата стойност на придобитите от 
участниците ДЦК от новата емисия и обща­
та стойност на обратно изкупените ДЦК от 
Министерството на финансите.
(3) Първичните дилъри, чиито поръчки 
са одобрени, включително когато участват в 
аукциона от свое име, но за сметка на свои 
клиенти, са длъжни да осигурят в деня на 
обратното изкупуване на ДЦК в съответствие 
с графика на системния ден необходимите 
средства за заплащане на разликите по ал. 2 
по ТАРГЕТ2-Ценни книжа специална парична 
сметка в ТАРГЕТ. 
(4) Ако първичните дилъри, чиито поръчки 
са одобрени, не притежават необходимото 
количество ДЦК от емисията за обратно 
изкупуване или ДЦК са заложени/блокирани 
в полза на друго лице към началото на ра­
ботния ден на обратното изкупуване, и/или 
не разполагат по съответната ТАРГЕТ2-Цен­
ни книжа специална парична сметка в
ТАРГЕТ с необходимите средства за заплаща­
не на разликите по ал. 2, БНБ не извършва 
разплащането, съответно не регистрира об­
ратното изкупуване/замяната с нови ДЦК. 
В резултат на това емисиите за обратно 
изкупуване/замяна остават частично изпъл­
нени и дирекция „Фискални услуги“ писмено 
уведомява Министерството на финансите. В 
тези случаи министърът на финансите може 
да изключи първичния дилър от списъка на 
първичните дилъри.
(5) В деня на обратното изкупуване/замя­
ната БНБ, дирекция „Фискални услуги“, след 
приключване на сетълмента по ТАРГЕТ2-Цен­
ни книжа специалните парични сметки в 
ТАРГЕТ и сметките за сетълмент на ДЦК 
отразява във водените от нея регистри обратно 
изкупените/заменените от всеки участник в 
аукциона и общо за негови клиенти ДЦК. 
Датата на сетълмента се приема за дата на 
обратното изкупуване/замяната с нови ДЦК.
(6) В случай че при обратно изкупуване 
на ДЦК чрез замяна клиент, за чиято сметка 
първичният дилър участва в аукциона, не 
му заплати дължимата разлика по ал. 2 до 
края на деня на обратното изкупуване, ДЦК 
се придобиват от първичния дилър. За целта 
първичният дилър изпраща уведомление до 
БНБ за прехвърляне на ДЦК от клиентския 
регистър в неговия собствен регистър по 
реда на чл. 26, ал. 2, което БНБ отразява в 
регистъра по чл. 14, ал. 7.
(7) БНБ извършва служебно разплаща­
нията за обратно изкупените/заменените 
ДЦК на първичния пазар от участници в 
ЕСРОТ, участвали на аукциона чрез избран